Συζήτηση κατηγορίας:Πόλεις της Ελλάδας

message: Πρέπει να γίνει μια σύμβαση μεταξύ μας ώστε οι πληθυσμοί που αναφέρονται στα διάφορα άρθρα τα σχετικά με πόλεις της Ελλάδος να προέρχονται από μια κοινή πηγή και να αναφέρονται στο ίδιο πράγμα. Κατέβασα σε pdf το αρχείο της Εθνικής Στατιστικής Υπηρεσίας που τιτλοφορείται ως «Μόνιμος πληθυσμός. Νομοί, δήμοι, κοινότητες, δημοτικά και κοινοτικά διαμερίσματα και οικισμοί». Πιστεύω ότι αυτό το αρχείο θα πρέπει να χρησιμοποιούμε για τις αναφορές μας σε πληθυσμούς πόλεων που θα γίνονται στα διάφορα άρθρα. Βέβαια, εάν υπάρχει ήδη κάποια σύμβαση μεταξύ μας, ας μου τη γνωστοποιήσει κάποιος. Πάντως, σε όσα άρθρα κι αν κοίταξα, υπάρχουν αποκλίσεις μεταξύ αυτών που αναφέρονται στα άρθρα και αυτών που αναφέρονται στο επίσημο έγγραφο της Εθνικής Στατιστικής Υπηρεσίας.--Johne 12:56, 17 Μαρτίου 2007 (UTC)
Για να συνεχίσω τον παραπάνω συλλογισμό θα ήθελα να προσθέσω το εξής: Η Ε.Σ.Υ.Ε. εκτός από τον κατάλογο «Μόνιμος πληθυσμός. Νομοί, δήμοι, κοινότητες, δημοτικά και κοινοτικά διαμερίσματα και οικισμοί» έχει δημοσιεύσει και μια ακόμη λίστα που αφορά όχι τον μόνιμο αλλά τον πραγματικό πληθυσμό σε xls. Επομένως εκτός από κοινή πηγή (την Ε.Σ.Υ.Ε.) θα πρέπει να ακολουθούμε και μια κοινή λίστα. Εγώ προτείνω να ακολουθηθεί η λίστα που αναφέρεται στον μόνιμο πληθυσμό. Το ποια λίστα θα ακολουθήσουμε δεν έχει τόσο σημασία όσο το να ακολουθήσουμε όλοι οι χρήστες της Βικιπαίδεια μια κοινή γραμμή όσον αφορά αυτό το θέμα γιατί ο καθένας, ελλείψει κοινής πολιτικής, θα γράφει ό,τι θέλει στα άρθρα των πόλεων.--Johne 13:35, 17 Μαρτίου 2007 (UTC)
Από ό,τι με ενημέρωσε ο  Badseed </b> απάντηση «ακολουθούμε τον πραγματικό πληθυσμό από τα στοιχεία της ΕΣΥΕ. Όλα τα άρθρα "Διοικητική διαίρεση νομού τάδε" (π.χ. Διοικητική διαίρεση νομού Ηλείας) έγιναν από τον Aspiotis με βάση αυτά τα στοιχεία. Επίσης, έγινε και η Επιχείρηση Παυσανίας με σκοπό να διορθωθούν όλα τα άρθρα πολεων/χωριών με τον πραγματικό πληθυσμό από τα στοιχεία της ΕΣΥΕ.» Επομένως ακολουθούμε τον κατάλογο της ΕΣΥΕ που αναφέρεται στον πραγματικό πληθυσμό των πόλεων και όχι ολόκληρων των δημοτικών διαμερισμάτων. Π.χ. ο Πύργος έχει πληθυσμό 23.274 κι όχι 23.791 που είναι ο πληθυσμός του αντιστοίχου δημοτικού διαμερίσματος.--Johne 14:01, 17 Μαρτίου 2007 (UTC)
Παρακαλώ να μην συγχέετε διαφορετικά πράγματα μεταξύ τους. Άλλο πράγμα ο δήμος (αποτελείται συνήθως από διάφορους οικισμούς - πόλεις και χωριά - μαζι), άλλο πράγμα το δημοτικό διαμέρισμα (διοικητική διαίρεση) και άλλο πράγμα η πόλη (εννιαίο οικιστικό σύνολο). Τις περισσότερες φορές οι πόλεις ταυτίζονται με ένα δημοτικό διαμέρισμα, υπάρχουν όμως και εξαιρέσεις. --Sith Lord Makro 18:21, 18 Μαρτίου 2007 (UTC)
replies: text: Σωστά το λες. Εξάλλου στο αρχείο xls που προσφέρεται από την Ε.Σ.Υ.Ε. αναφέρει διαφορετικό πληθυσμό για το δήμο, το δημοτικό διαμέρισμα και την πόλη. Όταν σε ένα άρθρο περιγράφουμε μια πόλη, πιστεύω ότι θα πρέπει να αναφέρεται ο πραγματικός πληθυσμός της πόλης, ούτε του δήμου, ούτε του δημοτικού διαμερίσματος αλλά ούτε και ο μόνιμος πληθυσμός. Αυτήν τη σύμβαση θα πρέπει να την κάνουμε μεταξύ μας οι χρήστες της Βικιπαίδεια ώστε να υπάρχει κοινή πολιτική στο ζήτημα.--Johne 19:41, 18 Μαρτίου 2007 (UTC)
thread_title: Πληθυσμός πόλεων